Σούζαν Ίτον

Η Σούζαν Ίτον (Suzanne Eaton, 23 Δεκεμβρίου 1959 – 2 Ιουλίου 2019) ήταν Αμερικανίδα επιστήμων και καθηγήτρια μοριακής βιολογίας στο Ινστιτούτο Μοριακής Κυτταρικής Βιολογίας και Γενετικής Μαξ Πλανκ στη Δρέσδη της Γερμανίας.

 Η Ίτον γεννήθηκε στις 23 Δεκεμβρίου 1959, στο Όκλαντ της Καλιφόρνιας. Σύμφωνα με την ίδια, ένα από τα πρότυπα που είχε ως παιδί ήταν ο Σποκ, λόγω της λογικής προσέγγισης του για την επίλυση προβλημάτων. Ήταν ταλαντούχα πιανίστρια, παίζοντας από την ηλικία των 8 ετών, ενώ κατείχε μαύρη ζώνη στο τάε κβον ντο.Η Ίτον πήρε το πτυχίο της στη βιολογία στο Πανεπιστήμιο Μπράουν και κέρδισε διδακτορικό μικροβιολογίας Πανεπιστήμιο της Καλιφόρνια, Λος Άντζελες το 1988. Η διατριβή της, με τίτλο Μοριακή ανάλυση της βαριάς αλυσίδας του προωθητή ανοσοσφαιρίνης, ολοκληρώθηκε υπό την επίβλεψη της Κάθριν Καλάμ. Το 1988, η Ένωση Ακαδημαϊκών Γυναικών την βράβευσε με το βραβείο Σίδνεϊ. Σ. Ρίτενμπεργκ για Διακεκριμένο Ακαδημαϊκό Επίτευγμα στη Μικροβιολογία για τη διδακτορική της εργασία. Η Ίτον άρχισε την ερευνητική της καριέρα στα βαριά γονίδια αλυσίδας της ανοσοσφαιρίνης στο Πανεπιστήμιο της Καλιφόρνια στο Λος Άντζελες στο εργαστήριο της Κάθριν Καλάμ. Το 1988, η Ίτον άρχισε να εργάζεται στο πεδίο της αναπτυξιακής βιολογίας με την ομάδα του Τόμας Β. Κόρνμπεργκ στο Πανεπιστήμιο της Καλιφόρνια στο Σαν Φρανσίσκο. Η Ίτον μετακόμισε στη Γερμανία το 1993 για να εργαστεί στο Ευρωπαϊκό Εργαστήριο Μοριακής Βιολογίας στη Χαϊδελβέργη ως μέλος της ομάδας του Κάι Σίμονς, όπου συνδύασε την εμπειρία της στη μικροβιολογία και αναπτυξιακή βιολογία για να ερευνήσει το πώς ο κυτταρικός σκελετός βοηθά τα κύτταρα να επιτύχουν την πολικότητα σε ιστούς, χρησιμοποιώντας τη μύγα φρούτων ως πρότυπο σύστημα. Το 2000, η Ίτον έγινε επικεφαλής ομάδας στο Ινστιτούτο Μοριακής κυτταρικής Βιολογίας και Γενετικής Μαξ Πλανκ στη Δρέσδη της Γερμανίας. Το 2015, έγινε καθηγήτρια αναπτυξιακής κυτταρικής βιολογίας ασπόνδυλων στο Τεχνολογικό Πανεπιστήμιο της Δρέσδης. Το 2006, η Ίτον τιμήθηκε με το Βραβείο Αριστείας στην Έρευνα των Γυναικών στην Κυτταρική Βιολογία από την Αμερικανική Εταιρεία Κυτταρικής Βιολογίας. Η Ίτον ήταν παντρεμένη με τον Βρετανό επιστήμονα Άντονι Α. Χάιμαν. Απέκτησαν δύο παιδιά. Ήταν αθλήτρια, δρομέας, και είχε μαύρη ζώνη στο τάε κβον ντο. Η Ίτον βρισκόταν στα Χανιά για ένα επιστημονικό συνέδριο από όπου και εξαφανίστηκε στις 2 Ιουλίου 2019. Την ημέρα της εξαφάνισής της, η Ίτον βγήκε για τζόκινγκ και ο 27χρονος ντόπιος, Ιωάννης Παρασκάκης, τη χτύπησε με το αυτοκίνητό του, την έβαλε αναίσθητη στο πορτμπαγκάζ και την μετέφερε στη σπηλιά στο Μάλεμε. Εκεί τη βίασε περισσότερες από μία φορές και τη δολοφόνησε, ενώ στη συνέχεια πέταξε το σώμα της σε φρεάτιο το οποίο αποτελούσε καταφύγιο κατά τον Β΄ Παγκόσμιο Πόλεμο. Η σορός της Ίτον εντοπίστηκε σε αποσύνθεση λίγες μέρες αργότερα (8 Ιουλίου 2019), ενώ οι αστυνομικές έρευνες οδήγησαν στον Παρασκάκη εξαιτίας του κινητού του, το οποίο εξέπεμψε σήμα στην εν λόγω σπηλιά την ημέρα της εξαφάνισης της Ίτον. Ο Παρασκάκης συνελήφθη και ομολόγησε τις πράξεις του, ενώ με εισαγγελική εντολή δόθηκαν στη δημοσιότητα τα στοιχεία του ώστε να αναγνωριστεί από άλλες γυναίκες οι οποίες δέχθηκαν παρόμοια επίθεση στην περιοχή. Eaton, Suzanne (July 1995). "Apical, basal, and lateral cues for epithelial polarization." Cell. 82: 5. Eaton, Suzanne (December 1996). "Roles for Rac1 and Cdc42 in planar polarization and hair outgrowth in the wing of Drosophila." Journal of Cell Biology. 135: 1277. Eaton, Suzanne (May 2005). "Lipoprotein particles are required for Hedgehog and Wingless signalling." Nature. 435: 58. Eaton, Suzanne (September 2010). "Cell Flow Reorients the Axis of Planar Polarity in the Wing Epithelium of Drosophila." Cell. 142: 773.